Dyfodol iechyd, lles ac adfywiad economaidd Llanymddyfri wedi trafod mewn cyfarfod lefel uwch - Llais Sir Gâr
Dyfodol iechyd, lles ac adfywiad economaidd Llanymddyfri wedi trafod mewn cyfarfod lefel uwch
Postiwyd ar September 21 2016, 10:00 yb
Cafodd llewyrch economaidd a'r argaeledd o wasanaethau iechyd i Lanymddyfri a'r ardaloedd cyfagos eu trafod wythnos diwethaf ar ôl i'r gwleidyddion lleol, Jonathan Edwards AS ac Adam Price AC, trefnu trafodaeth lefel uwch gydag amryw o sefydliadau.
Roedd y drafodaeth, a gynhaliwyd yn Ysbyty Llanymddyfri ddydd Gwener, yn dilyn syniadau a gyflwynwyd i wleidyddion Dwyrain Caerfyrddin a Dinefwr gan Dr John Rees, sydd wedi bod yn Feddyg yn Llanymddyfri ers 30 mlynedd.
Fe edrychodd y drafodaeth ar y cyfleoedd sydd ar gael i Fwrdd Iechyd Prifysgol Hywel Dda, Cyngor Sir Gaerfyrddin, y prosiect cydweithrediad rhanbarthol ar gyfer iechyd (ARCH) sydd yn cynnwys Prifysgol Abertawe a Bwrdd Iechyd Abertawe Bro Morgannwg cyfagos, i fuddsoddi yng ngwasanaethau gofal cychwynnol a chymunedol i alluogi fod gofal a thriniaeth yn fwy hygyrch ac yn agosach at gymunedau.
Cafwyd trafodaeth ehangach ynghylch recriwtio a chadw staff meddygol, yn ogystal â sut y gallai Llanymddyfri fod yn gartref i ysbyty cymunedol estynedig. Sef canolbwynt lle byddai modd cyfuno gofal rhyngalwedigaethol rhwng pob disgyblaeth- megis Meddygon dan hyfforddiant, myfyrwyr nyrsio a meddygon cysylltiol, ynghyd â chyfleusterau cleifion allanol estynedig. Awgrymodd Dr Rees y gallai safle blaenorol Ysgol Pantycelyn cynnal cyfleusterau o'r fath.
Prif egwyddor y trafodaethau oedd y ddarpariaeth o wasanaethau iechyd a gofal mewn cymunedau gwledig wrth ddarparu hwb economaidd angenrheidiol ar yr un adeg.
Yn bresennol yn y cyfarfod oedd:
Steve Moore, Prif Weithredwr Bwrdd Iechyd Prifysgol Hywel Dda
Peter Mannion, Rheolwr Rhaglen ARCH
Leighton Phillips, Prifysgol Abertawe - Uwch Ymgynghorydd i'r is Ganghellor ar Iechyd
Linda Williams - Cyfarwyddwr Sir Bwrdd Iechyd Prifysgol Hywel Dda dros Sir Gaerfyrddin
Stuart Walters - Cyngor Sir Gaerfyrddin
Councillor Meryl Gravell - Aelod o Fwrdd Gweithredol dros Adfywiad, Cyngor Sir Gaerfyrddin
Dr John Rees, Llanymddyfri (hefyd yn gyfrifol am dderbyniadau Ysgol Feddygol ym Mhrifysgol Abertawe)
Dywedodd Jonathan Edwards AS roedd y cyfarfod yn "hynod o gadarnhaol" a bod "pawb wedi ymdrin â'r pwnc gyda meddwl agored ynghylch yr hyn gallwn ni wneud ar y cyd er lles trigolion Llanymddyfri a'r rhanbarth ehangach."
Dywedodd yr Aelod Cynulliad Adam Price bod y cyfarfod wedi cyflawni "yn union beth roeddem wedi gobeithio" ac roedd cynllun pendant "i ehangu'r drafodaeth gychwynnol a chasglu barn y gymuned leol."
Yn ehangu ar ei sylwadau, meddai Adam Price AC:
"Ar ôl cwrdd â Meddyg lleol, a wnaeth rhannu â ni gweledigaeth bendant ar gyfer dyfodol gwasanaethau iechyd yn y rhanbarth, roedd yn amlwg i Jonathan a minnau bod cyfle i gasglu sawl sefydliad o gwmpas y bwrdd, yn cynnwys wrth gwrs, cynrychiolwyr ARCH sydd yn cynorthwyo i gyflawni atebion arloesol ar gyfer ein hanghenion iechyd yn y dyfodol.
"Roeddem o'r farn mai casglu pawb yn yr un ystafell i drafod ein hamcanion a rannwyd byddai'r ffordd orau i sylweddoli'r hyn a gallai fod yn ddyfodol cyffrous.
"Dod â gwasanaethau cyhoeddus yn ôl i'r gymuned wrth annog adfywiad economaidd angenrheidiol yr ardal sydd wrth galon y gwaith yma.
"Cyflawnodd y cyfarfod yn union beth roeddem wedi gobeithio. Mae gennym ni gyd cyfres o fwriadau pendant, ac mae'r bwrdd iechyd wedi cytuno i gyd-drefnu ymgysylltiad cyhoeddus ehangach er mwyn ehangu ar y drafodaeth gychwynnol a chasglu barn y gymuned leol.
"Rwy'n edrych ymlaen at weld y gwaith yn cychwyn o ddifrif."
"Roeddwn yn falch iawn bod pawb yn y cyfarfod wedi dod i'r drafodaeth gyda meddwl agored ynghylch yr hyn gallwn ni wneud ar y cyd er lles trigolion Llanymddyfri a'r rhanbarth ehangach.
"Roedd rhai o'r syniadau a amlinellwyd gan Dr Rees yn y cyfarfod yn hynod o gyffrous ond mae nawr angen eu harchwilio yn bellach. Mae'n hollbwysig bod unrhyw wasanaethau a chyfleusterau'r dyfodol yn cwrdd â gofynion y gymuned, ac wrth gwrs, amcanion ehangach y bwrdd iechyd. Y peth diwethaf rydym eisiau yw cychwyn ar rywbeth er mwyn cael ein gweld yn gwneud rhywbeth.
"Yn dilyn y cyfarfod hynod gadarnhaol mae'n amlwg i mi bod pawb yn ymrwymedig i hybu iechyd a lles Sir Gaerfyrddin gwledig wrth drosglwyddo tyfiant economaidd cynaliadwy i'r rhanbarth.
"Rwy'n ddiolchgar iawn am y ffordd roedd pawb wedi ymgysylltu yn y cyfarfod, ac rwy'n ffyddiog iawn am ddyfodol yr ardal."